CELEX: 62017CN0452
Language: ro
Date: 2017-07-27 00:00:00
Title: Cauza C-452/17: Cerere de decizie preliminară introdusă de tribunal de commerce de Liège (Belgia) la 27 iulie 2017 – Zako SPRL/Sanidel SA

16.10.2017   
            
            
               RO
            
            
               Jurnalul Oficial al Uniunii Europene
            
            
               C 347/11
            
         Cerere de decizie preliminară introdusă de tribunal de commerce de Liège (Belgia) la 27 iulie 2017 – Zako SPRL/Sanidel SA
   (Cauza C-452/17)
   (2017/C 347/13)
   Limba de procedură: franceza
   
      Instanța de trimitere
   
   Tribunal de commerce de Liège
   
      Părțile din procedura principală
   
   
      Reclamantă: Zako SPRL
   
      Pârâtă: Sanidel SA
   
      Întrebările preliminare
   
   
               1)
            
            
               Articolul 1 alineatul (2) din Directiva 86/653/CEE a Consiliului din 18 decembrie 1986 privind coordonarea legislației statelor membre referitoare la agenții comerciali independenți (1) trebuie interpretat în sensul că impune agentului comercial să prospecteze și să viziteze clientela sau furnizorii în afara sediului întreprinderii comitentului?
            
         
               2)
            
            
               Articolul 1 alineatul (2) din Directiva 86/653/CEE citată anterior trebuie interpretat în sensul că nu permite agentului comercial să îndeplinească alte sarcini decât cele legate de negocierea vânzării sau a cumpărării de mărfuri pentru comitent și a celor legate de negocierea și de încheierea acestor tranzacții pentru și în numele comitentului?
            
         
               3)
            
            
               În ipoteza unui răspuns negativ la cea de a doua întrebare preliminară, articolul 1 alineatul (2) din Directiva 86/653/CEE citată anterior trebuie interpretat în sensul că impune ca agentul comercial să îndeplinească numai cu titlu accesoriu alte sarcini decât cele legate de negocierea vânzării sau a cumpărării de mărfuri pentru comitent și a celor legate de negocierea și de încheierea acestor tranzacții pentru și în numele comitentului?
            
         
      (1)  JO L 382, p. 17, Ediție specială, 06/vol. 1, p. 176.